صاحیب آتا اوغوللاری بیلگی

صاحیب آتا اوغوللاری بَیلیگی، آنادوْلو سلجۇقلو دؤلتینین سۆقوطوندان سوْنرا افیون قاراحیصار و اطرافؽندا قۇرولان ۲-جی دؤور آنادوْلو بیلیکلرین‌دن بیریدیر. آنادولو سلجوقلو دؤلتینین وزیری صاحیب آتا فخرالدین علی نین اوْغوللاری طرفیندن قۇرولان بَیلیک ۱۲۷۵-۱۳۴۱-جی ایللر آراسؽندا دوامؽ اوْلموشدور. 

گئچمیشلری
بیر نئچه آنادوْلو سلجۇقلو حؤکم‌دارینین وزیری وظیفه‌سینده چالؽشان صاحیب آتا فخرالدین علی ، ||| قیاس الدین کیخسرو (۱۲۶۵-۱۲۸۲) دؤورونده آنادولونو اله کئچیرن ائلخانیلر حؤکم‌داری آباقاخان طرفیندن موغوللارا قارشؽ مملۆکلرله امکداشلؽق ائتدییی ایدعیاسؽ ایله ۱۲۷۲-جی ایلده حبس اوْلوناراق وزیرلیکدن اۇزاقلاشدیریلدی.۱۲۷۵-جی ایلده حبسدن آزاد ائدیلن صاحیب آتا، آباقانؽن حۆضورونا چؽخدی و ینیدن وزیر اولماق حۆقوقونو قازاندؽ و افیوْن قاراحیصار و اطرافؽنین اوْغوللاری تاج الدین حسین و نوصرالدین حسنه اؤز مۆلکلری کیمی وئریلمه‌سینی تامین ائتدی. بئله‌لیکله، صاحیب آتا اوغوللاری تاج الدین و نوصرالدین بیرگه حاکیمییتی آلتؽندا قۇرولان بَیلیک، ۱۲۷۷-جی ایلده قونیه نی اله کئچیررکن قارامان اوغلو محمد بَی و ساختا سلجۇقلو شاهزاده‌سی جیمرییه قارشؽ حرکته کئچدی. تاج الدین حسین و نوصرالدین حسن قارامانواوغوللاری ایله بیرلیکده دغیرمئنچایؽ ساواشؽندا اؤلدوکده‌، حسنین اوْغلو شمس الدین محمد بَیلیک باشچؽسی اوْلدو. شمس الدین محمد ۱۲۸۷-جی ایلده گرمییانلؽلارین هۆجومونون قارشؽسینی آلماق اۆچون دؤیوشده اؤلدوکده‌، اوْغلون احمد بَیلیک باشچؽسی اوْلدو. آنادولوداکی ائلخانیلرین امیر والیسی تیمۇرتاش اوْنا قارشؽ عۆصیان قالدؽران سرحدچیلری نظارت آلتؽنا آلماق اۆچون یۆروشه چؽخدیقدا، نۆصرالدین احمد گئرمییانلؽلارا سؽغیندی.قاراحیصارؽ مۆحاصیره‌یه آلان تیمۇرتاش، آتاسؽ امیر چوْبانین ائلخانیلر حؤکم‌داری ابۇ سعید طرفیندن اؤلدورولوب میصیره قاچماسؽندان سوْنرا ۱۳۲۷-جی ایلده مۆحاصیره‌نی قالدؽردی. نوصرالدین احمد وطنینه قایؽتدی و گرمییانلارؽن سۇوئرئنلییینی تانؽدی. ۱۳۴۳-جۆ ایلده وفات ائتدیکدن سوْنرا توْرپاقلاری گئرمییانلارؽن ترکیبینه داخیل اوْلان صاحیب آتای لار مؤوجود اوْلماغا سوْن قوْیدولار.
حاضیردا افیون قاراحیصار ایالتینده بَیلیک آدؽنی داشؽیان بیر محله (صاحیپ آتا محله‌سی) وار.
قایناقلار